Vec (raper)

**Branislav Kováč** (* 31. január 1976, Zlaté Moravce), známy najmä pod umeleckým menom **Vec** je slovenský rapper, DJ, hudobný producent a moderátor. Často je označovaný ako veterán alebo ako legenda slovenského hip-hopu. Spolu s Midim tvorili skupinu Trosky. Narodil sa v Zlatých Moravciach, no neskôr sa presťahoval do Bratislavy. Jeho album *[[Dobré ráno]]* sa v rebríčku 100 najlepších slovenských albumov podľa denníka Nový Čas umiestnil na 60. mieste. V roku 2023 si zahral v populárnom filme *[[Invalid (film)|Invalid]]*.

## Hudobná kariéra
Vec okolo roku 1992 spolu s Midim založil skupinu Trosky (v začiatkoch sa volala CRABB & SiCKLE SYNDICATE). Istý čas patrili k Zvuku ulice, neskôr v roku 1997 vydali pod vydavateľstvom Sony BMG album *[[Trosky (album)|Trosky]]*, ktorý bol jeden z prvých oficiálnych slovenských hip-hopových nosičov. Ku skladbe "Tozmemi" (ktorá vyšla v roku 1998 aj vo vinylovej verzii) bol natočený videoklip.

Vec neskôr pôsobil najmä sólovo. V roku 2000 vydal na Midiho labeli SubBeats mixtape *Sub beats mixx*, objavil sa so skladbou "Calex City 2001" na výberovke *From Amsterdam to Praha*, vydal tri vinylové single, v roku 2004 sa objavil ako producent na deme skupiny Moja Reč a na EP Jednašeska ftvojom klube od H16 a začal pracovať na prvom sólovom albume *[[Dobré ráno]]*. Album vyšiel 28. februára 2005 okrem CD aj na vinyle, bol ocenený zlatou platňou za predaj a tiež získal Aurela za najlepší album v kategórii Hip-Hop/Rap.

Nasledujúce 2 roky hosťoval niekoľkým interpretom na ich projektoch (napr. skladba "Otec pije" od Mojej Reči, "Noční jezdec" s českým raperom Orionom, skladba "Yanko" na *[[Thug errčite mixtape vol. 2]]*, "Oni nevedia" z albumu Čísla Nepustia od H16 a mnoho iných). Okolo roku 2007 bolo Vecovi adresovaných zopár dissov od Druhej Strany v skladbách, kde dissovali H16 a Moju Reč. Na začiatku roka sa objavili prvé informácie o Vecovom druhom sólovom albume *[[Funkčný veterán]]* a 28. marca 2008 bol uvedený do predaja. Na albume sa nachádza okrem singlu "1. milion" s hosťujúcim Jamesom Coleom aj špeciálna skladba, kde Vec nechal rapovať niekoľko producentov, DJov a jedného promotéra. Na albume Vec tiež nepriamo "odpovedal" na dissy od Druhej Strany. Okrem CD verzie sa album predával aj na USB kľúči.

30. novembra 2009 vydal remixový album *[[Funkčné remixy]]*, ktorý obsahuje zremixované verzie pôvodných skladieb z *Funkčného Veterána*. Okrem hip-hopových remixov sú na albume skladby v štýle DnB a pod.

14. decembra 2012 vydal nový album, ktorého názov je *[[Stereo farbo slepo]]* a jedným z hostí je Vladimir 518, ktorý urobil k albumu aj obal. 27. novembra 2012 sa dostal na internet videoklip z tretieho albumu ku skladbe "Placebo", kde hosťoval Juraj Benetin.

## Diskografia
### Sólo albumy

### Sólo - ostatné albumy

### Mixtapes
* 2000: *Sub Beats Mixx* (SubBeats)
* 2013: *Presents Briano Kornetti: Marzipan Killer* (Metrostore)
### Sólo - vinyl single
* 2003: *Taxa Mito Páči/Si sereš do huby (+ Kontrafakt)* 12" singel (Trosky Rekorc)
* 2005: *Dobré Ráno (Inštrumentálky)* 12" (Trosky Rekorc)
### Trosky - albumy
* 1997: *Trosky* (Deep/Sony Music)
### Trosky - vinyl single
* 1997: *Tozmemi/Zakázané uvoľnenie* 12" singel (Deep/Sony Music)
* 2000: *Atmo-Rytmo/Akožereperi* 12" singel (Trosky Rekorc)
### Skladby umiestnené v rebríčkoch

### Mimoalbumové skladby
(zoznam zahŕňa aj skladby, kde sa Vec predstavil ako hosť)

## Klipy
### Sólo klipy
* 2005 - "Na horách"
* 2005 - "Gde ste" (ft. Zverina)
* 2008 - "Turista" (ft. PIO Squad)
* 2009 - "Tu" (ft. Supa)
* 2009 - "Vianočná" (ft. Moja Reč, Zverina & Hafner)
* 2012 - "Branči Kováč" (ft. Marián Čekovský & Saša Okálová)
* 2012 - "Placebo" (ft. Juraj Benetin)
* 2012 - "Kúsky mňa" (ft. Škrupo)
* 2013 - "V igelitovej taške" (one take)

### Ostatné klipy
* 1997 - "Tozmemi" (Trosky)
* 2006 - "Dávej bacha" (Kateřina Winterová, Moja Reč, Vec & Supercrooo)
* 2006 - "Step Back/Otec pije" (Moja Reč ft. Vec)
* 2007 - "Kariera 16" (Supercrooo ft. H16 & Vec)
* 2010 - "Toto je Hip Hop" (Viktor Hazard feat. Mišo Biely, Otecko, Opak, Vec, Supa, Delik, Vladimir 518, Majk Spirit, Čistychov, Orion, DNA, Moe, Zverina & DJ Metys)
* 2010 - "Wack MCs" (Oliver Lowe ft. Rest, Vec & DJ Alyaz)
* 2010 - "Ledové ostří" (DJ Wich ft. Vec, Zverina & Indy)

## Ocenenia a nominácie

;Aurel

;Radio_Head awards

## Referencie

## Externé odkazy
* www.artattack.sk - Vec a vinylové Domáce potreby EP (2016)

Kategória:Vec (reper)
Kategória:Laureáti Radio Head Awards